LIETUVOS ARCHYVŲ DEPARTAMENTO

PRIE LIETUVOS RESPUBLIKOS VYRIAUSYBĖS GENERALINIO DIREKTORIAUS

ĮSAKYMAS

DĖL LIETUVOS ARCHYVŲ DEPARTAMENTO PRIE LIETUVOS RESPUBLIKOS VYRIAUSYBĖS GENERALINIO DIREKTORIAUS 2009 m. BALANDŽIO 28 d. ĮSAKYMO Nr. V-34 „DĖL LĖŠŲ APSKAIČIAVIMO VALSTYBĖS PERDUOTAI SAVIVALDYBĖMS PRISKIRTŲ ARCHYVINIŲ DOKUMENTŲ TVARKYMO FUNKCIJAI ATLIKTI METODIKOS PATVIRTINIMO “ PAKEITIMO

2010 m. balandžio 12 d. Nr. V-23

Vilnius

Pakeičiu Lėšų apskaičiavimo valstybės perduotai savivaldybėms priskirtų archyvinių dokumentų tvarkymo funkcijai atlikti metodiką, patvirtintą Lietuvos archyvų departamento prie Lietuvos Respublikos Vyriausybės generalinio direktoriaus 2009 m. balandžio 28 d. įsakymu Nr. V-34 „Dėl Lėšų apskaičiavimo valstybės perduotai savivaldybėms priskirtų archyvinių dokumentų tvarkymo funkcijai atlikti metodikos patvirtinimo“ (Žin, 2009, Nr. 51-2054), ir išdėstau 8 punktą taip:

„8. Savivaldybės administracijos, vykdydamos Lietuvos Respublikos Vyriausybės patvirtintą planuojamų biudžetinių metų valstybės ir savivaldybių biudžetų finansinių rodiklių projektų rengimo planą, valstybės perduotą funkciją kuruojančios institucijos – Lietuvos archyvų departamento prie Lietuvos Respublikos Vyriausybės nustatytais terminais šiai institucijai pateikia duomenis (priedas), kurių reikia valstybės biudžeto asignavimų poreikiui apskaičiuoti.

Duomenis pasirašo savivaldybės administracijos direktorius arba jo įgaliotas asmuo“.

Generalinis direktorius	Vidas Grigoraitis